CCCI.  Privilegium pro ecclesia quae dicitur ad Plebem Martyrum (Ulciensi).   (Anno 1148, Maii 14.) [  Hist. patriae Monum.  Script. 398.]
EUGENIUS episcopus, servus servorum Dei, dilectis filiis PETRO praeposito ecclesiae quae dicitur ad Plebem Martyrum, ejusque fratribus tam praesentibus quam futuris, canonicam professis, in perpetuum.
Piae postulatio voluntatis effectu debet prosequente compleri, ut devotionis sinceritas laudabiliter enitescat, et utilitas postulata vires indubitanter assumat. Eapropter, dilecti in Domino filii, vestris justis petitionibus clementer annuimus, et praedecessoris nostri felicis memoriae Calixti papae vestigiis inhaerentes praefatam Ecclesiam, in qua divino mancipati estis obsequio, sub B. Petri et nostra protectione suscipimus, et praesentis scripti privilegio communimus: statuentes ut ordo canonicus, qui secundum B. Augustini Regulam in eadem Ecclesia dignoscitur institutus; ibidem futuris temporibus inviolabiliter observetur; quascunque etiam possessiones, quaecunque bona in terris cultis, vel incultis, vineis, pascuis, decimis, seu aliis ipsa ecclesia inpraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma vobis vestrisque successoribus, et illabata permaneant. In quibus haec propriis duximus exprimenda vocabulis. In episcopatu Taurinensi in villa Ulcio ecclesiam Sanctae Mariae; in villa Beolario ecclesiam S. Michaelis, ecclesias S. Mariae et S. Hyppoliti de Bardonesca, S. Joannis de Salaberta, S. Mariae de Calmonte; in villa Lezanna ecclesiam S. Joannis; ecclesias de valle Clusionis, videlicet de Pratoialto, de Fenestrellis, de Mentulis; ecclesiam de Montebracone, ecclesias de Bagnolio; ecclesiam B. Mariae de Revel, cum capellis; ecclesiam B. Joannis de plebe cum titulis suis; ecclesiam de Petra alba; ecclesiam S. Christinae; ecclesiam Sancti Salvatoris, ecclesiam de Villareto, ecclesiam de Almezio, ecclesias de Villaro Fulchardo; ecclesiam S. Mariae de Secusia, cum omnibus pertinentiis suis. In Albensi episcopatu, ecclesiam S. Stephani, cum capellis ad eam pertinentibus; in Aquensi, ecclesias de Ripalta, ecclesias de Canelo, ecclesiam S. Georgii de Monte. In Saonensi ecclesiam S. Joannis de Vadio cum capellis et titulis ad eam pertinentibus. In Ebredunensi ecclesiam S. Mariae de Brianzone, ecclesiam S. Theofredi, ecclesiam S. Marcellini de Salta, ecclesiam S. Pellagii de Nevasia, ecclesiam de Serveria, ecclesiam Sancti Pancratii, ecclesiam de Podio, ecclesiam S. Martini de Cayreria cum capellis suis; ecclesias de valle Jarentona, ecclesiam S. Mariae de Calme. In parochiali villa, quae vocatur monasterium, medietatem totius decimae. In Vapicensi ecclesiam S. Arigii, ecclesiam S. Laurentii de Bellomonte cum capella et ecclesiis parochialibus ad eam pertinentibus. In Camposauro, tertiam partem totius decimae inter duas Severiascas. In episcopatu Gratianopolitano, ecclesiam S. Joannis de valle Navigii, ecclesias de Cornerio: S. Mariae, S. Petri, S. Georgii, S. Agnetis de Gardenco, ecclesiam S. Petri de Avellanth, et totam decimam castri quod vocatur Muta; ecclesiam de Albino, ecclesiam de Osso, ecclesiam de vultu Ganuae. Et ecclesias omnes quae sunt a lacu Orsinacii usque ad collem qui dicitur Altariolum. Et ecclesiam Sancti Christophori de Pascherio cum capellis suis. In Diensi, ecclesiam S. Mariae de Synardo, ecclesiam de Claromonte, ecclesiam de Avinione, ecclesiam S. Pauli, ecclesiam S. Guilielmi cum capella castri, quod dicitur Toscona, et totam decimam illius vallis. In Viennensi archiepiscopatu, ecclesiam Sancti Donati cum omnibus pertinentiis suis, etc. Ego Eugenius Catholicae Ecclesiae episcop. Ego Ubaldus card. S. Praxedis. Ego Ubaldus presbiter cardinalis SS. Joannis et Pauli. Ego Gilibertus indignus sacerdos. tit. S. Marci. Ego Aubertus presbiter cardinalis tit. S. Anastasiae. Ego Ingo presb. card. tit. in Lucina. Ego Julius presb. card. tit. S. Marcelli. Ego Hugo presb. card. tit. Pastoris. Ego Bernardus presb. card. tit. S. Clementis. Ego Imarus Tusculanus episcop. Ego Odo diaconus card. S. Georgii ad Velum Aureum. Ego Octavianus diac. card. S. Nicolai in Carcere Tulliano. Ego Joannes Paparo diaconis. cardinalis S. Andriani. Ego Gregorius diac. card. S. Angeli. Ego Joannes diac. card. S. Mariae Novae. Ego Jacynthus diac. card. S. Mariae in Cosmedin. Datum Lausaniae, per manum Guidonis S. Romanae Ecclesiae diaconi cardinalis et concellarii, II Idus Maii, indict. XI, Incarnationis Dominicae anno 1148, pontificatus vero domni Eugenii tertii papae anno quarto.
(70)